DE CORNEILLE DE SCHEPPER. i59 



que les voisins ont accoustumé, envoyeroyent leur ambassadeur pour le 

 consoler, et luy congratuler; mais ilz prindrent cest ambassadeur, et le 

 constituèrent prisonnnier; après il leur a envoyé ung aulre saws, lequel 

 ils ont semblablement prins, estimants par aventure que ce fust quelque 

 grand seigneur : ce qu'à grandement irrité le cueur du grand Empereur. 

 Cependant est advenu que le roy de France a esté prins , et lors la mère 

 du roy mesme rescrivoit au grand Empereur en ceste sorte : « Le roy de 

 France, mon filz, est prins de Charles, roy d'Hispaigne; j'espérois que 

 libéralement il l'eust relaxé, mais il ne Ta faict, ains le traicte injustement, 

 parquoy nous prenons noslre refuge vers vous, grand Empereur, affin que 

 vueillez monstrer votre libéralité et rachapter mon filz. » Dont le grand 

 Empereur esmeu et courrouché à l'empereur Charles, se résolut de, en 

 tout évent, luy mener guerre, et considérant de quel costé et comment ce se 

 pourroit plus commodieusement faire, se veint représenter devant sa mé- 

 moire l'indignité perpétrée par ceulx d'Hongrie contre ses ambassadeurs, 

 mesme que Louys, roy d'Hongrie, avoil espousé la sœur de l'empereur 

 Charles; par quoy il conduict illecq son armée, contre laquelle s'est 

 pareillement mis en campaigne le roy Louys, lequel fut desconfeit, et le 

 royaulme d'Hongrie acquis par les Turcqs. Lequel royaulme a, dict-il, 

 par moy esté osté des mains des Hongrois; car je suis esté cestuy qui les 

 ay vaincus, pour aultant que le grand Empereur ne fut présent au conflict, 

 trop bien sentant le bruict , estoit monté à cheval pour nous secourir, mais 

 je luy envoya incontinent un messagierpour l'advertir de la victoire. Après 

 nous avons prins la ville de Buda, métropolitaine dudict royaulme, et de 

 ceste nous avons esté supérieurs. Après notre partiment, les principaulx 

 du royaulme esleurent d'une mesme voix pour leur roy Jean Vayvoda, et 

 envoyèrent vers nous, disantz qu'ilz avoyent prins pour leur roy Jean 

 Vayvoda, et demandantz ce que voulions qu'ilz feissent, pour ce qu'ilz 

 estoyent attendantz notre commandement : ausquels messagiers, néant- 

 moins, le grand Empereur ne respondit aulcunement; mais peu après 

 veindrent aulcuns ambassadeurs envoyez par le roy Ferdinande, entre 

 lesquelz estiont Jean Oberdansky et Sigismondus Weichselbergher de 

 Carniola , disantz qu'ilz estoyent envoyez pour, de la part du roy Ferdi- 



